Tasiwelt deg ungal «Salas d Nuja», ur d tussi ara s yiwen n wudem. Aya yettban-d deg leṣṣnaf n yimsawal yemxallafen, Amaru yefka azal d ameqran i tsiwelt n tedyanin, d yineḍruyen aked iḥulfan n yiwudam, anda i yeɛreḍ ad yefk tidet n wayen tettidir tmetti taqbaylit, d timsal yerzan amdan aqbayli seg zik almi d talit n wassa d ansayen neɣ d laɛwayed, d tayri neɣ d amennuɣ, d amezruy, d inig, d idles neɣ d taneṣlit id yessebganen tidet d wudem aḥeqani n wegdud aqbayli.